
RAPORT 
asupra proiectului de Lege pentru completarea art. 8 din Legea nr.268/2001 privind privatizarea societăţilor comerciale ce deţin în administrare terenuri proprietate publică şi privată a statului cu destinaţie agricolă şi înfiinţarea 

Agenţiei Domeniilor Statului
(PLx. 571/2015)

În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată, spre dezbatere, în fond, cu proiectul de Lege pentru completarea art. 8 din Legea nr.268/2001 privind privatizarea societăţilor comerciale ce deţin în administrare terenuri proprietate publică şi privată a statului cu destinaţie agricolă şi înfiinţarea Agenţiei Domeniilor Statului  transmis cu adresa nr. PLx. 571 din 9 septembrie 2015 şi înregistrată sub nr. 4c-4/405/10.09.2015.
Senatul, în calitate de primă Cameră sesizată, a adoptat proiectul de Lege în şedinţa din 7 septembrie 2015.
La întocmirea raportului, Comisia a avut în vedere avizul favorabil al Consiliului Legislativ nr. 475 din 13 mai  2015 precum şi avizul favorabil la Comisiei pentru politică economică, reformă şi privatizare.
Comisia pentru buget, finanţe şi bănci a avizat negativ proiectul de Lege.
Guvernul nu susţine proiectul de Lege.
Proiectul de Lege are ca obiect de reglementare  completarea Anexei nr. 2 la Legea nr. 268/2001, ce conţine lista cu Institutele şi Staţiunile de Cercetare şi Producţie Agricolă, Unităţi de Învăţământ Agricol şi Silvic, care deţin în administrare terenuri cu destinaţie agricolă, prin includerea Universităţii „Lucian Blaga” din Sibiu.
Proiectul de lege  face parte din categoria legilor organice, potrivit prevederilor art. 76 alin.  1 din Consituţia României, republicată.
La dezbaterea propunerii legislative a participat ca invitat, în conformitate cu prevederile art. 54 şi 55 din Regulamentul Camerei Deputaţilor, republicat domnul Daniel Botănoiu secretar de stat – Ministerul Agriculturii şi Dezvoltării Rurale. 

 Potrivit prevederilor art. 61 din Regulamentul Camerei Deputaţilor, republicat, comisia a dezbătut proiectul de lege în şedinţa din 3 noiembrie  2015.

La lucrările comisiei au fost prezenţi 34 de deputaţi, din totalul de 35 de membri ai comisiei.

Raportul comisiei a fost respins cu unanimitatea voturilor celor  prezenţi din următorul motiv: unităţile de învăţământ cu profil agricol şi silvic, conform art. 8 alin.(2) din Legea nr. 268/2001 beneficiază de scutirea de la plata redevenţei pentru concesionarea terenurilor ce aparţin domeniului public al statului.
Potrivit art. 75 alineatele (1) şi (3) din Constituţia României, republicată şi a art. 92  alin. (9) pct.2. din Regulamentul Camerei Deputaţilor republicat, cu modificările ulterioare, Camera Deputaţilor este Cameră  decizională.

        Nini SĂPUNARU
                    Costel ŞOPTICĂ

